Enhavo

# XML-dosieraj formatoj

Apriore, LibreOfficeDev ŝargas kaj konservas dosierojn en la OpenDocument-formato.

La OpenDocument-formato (ODF) estas normigita dosiera formato uzata de multaj programaroj. Plua informo troviĝas ĉe la retejo de Wikipedia: wikipedia.org/wiki/OpenDocument.

## OpenDocument-formataj nomoj

LibreOfficeDev uzas la jenajn dosierajn formatojn:

Dokumenta formato | Dosiersufikso
--- | ---
ODF-teksto | *.odt
ODF-teksta ŝablono | *.ott
ODF-ĉefa dokumento | *.odm
ODF-ĉefa dokumenta ŝablono | *.otm
HTML-a dokumento | *.html
Ŝablono de HTML-a dokumento | *.oth
ODF-kalkultabelo | *.ods
ODF-kalkultabela ŝablono | *.ots
ODF-desegnaĵo | *.odg
ODF-desegnaĵa ŝablono | *.otg
ODF-prezentaĵo | *.odp
ODF-prezentaĵa ŝablono | *.otp
ODF-formulo | *.odf
ODF-datumbazo | *.odb
Aldonaĵo de LibreOfficeDev | *.oxt

La HTML-formato ne estas formato de OpenDocument.

ODF-diagramo estas la nomo de la dosiera formato por memstaraj diagramoj. Ĉi tiu formato, kun la sufikso *.odc ne estas aktuale uzata.

## Evoluado de la formato OpenDocument

La formato OpenDocument evoluas laŭ tempo.

ODF-versio | Dato de aprobo normon age de OASIS | Unua subtenanta versio de la programaro
--- | --- | ---
ODF 1.0 | 2005-05-01 | OpenOffice.org 1.1.5 aŭ StarOffice 7
ODF 1.1 | 2007-02-02 | OpenOffice.org 2.2 aŭ StarOffice 8 Ĝisdatigo 4
ODF 1.2 | 2011-09-30 | OpenOffice.org 3, StarOffice 9, Oracle Open Office
ODF 1.2 Etendita (kongrua reĝimo) | — | LibreOffice 3.5
ODF 1.2 etendita | — | OpenOffice.org 3.2 aŭ StarOffice 9.2
ODF 1.3 | 2021-06-16 | LibreOffice 7.0
ODF 1.3 etendita | — | LibreOffice 7.0
ODF 1.4 | 2025-12-03 | LibreOffice 25.2
ODF 1.4 Extended | — | LibreOffice 25.2

En aktualaj versioj, vi povas elekti konservi viajn dokumentojn per ODF 1.2 aŭ ODF 1.0/1.1 (por retrokongruo). Elektu je LibreOfficeDev - PreferojIloj - Agordaĵoj - Ŝargi/konservi - Ĝenerala kaj elektu la ODF-formatan version.

Se vi volas agordi alian dosieran formaton la apriora, elektu je LibreOfficeDev - PreferojIloj - Agordaĵoj - Ŝargi/konservi - Ĝenerala por serĉi alternativajn dosierajn formatojn por ĉiu dokumenta tipo de LibreOfficeDev.

## XML-dosiera strukturo

Dokumentoj en OpenDocument-dosiera formato konserviĝas kiel zip-arĥivoj kiuj enhavas XML-dosierojn. Por vidigi tiujn dosierojn, vi povas malfermi la OpenDocument-dosieron per maldensiga programo. La jenajn dosierojn kaj dosierujojn enhavas la OpenDocument-dosieroj.

1. La teksta enhavo de la dokumento troviĝas en content.xml.

   Apriore, content.xml konserviĝas sen formataj elementoj kiel krommarĝenoj kaj linisaltoj, por minimumigi la tempon por konservi kaj malfermi la dokumenton. Eblas enŝalti la uzon de krommarĝenoj kaj linisaltoj en la Altnivela agordaro, agordante la atributon /org.openoffice.Office.Common/Save/Document PrettyPrinting al vera.

2. La dosiero meta.xml enhavas la metainformon de la dokumento, kiun vi povas enigi sub Dosiero - Atributoj.

   Se vi konservas dokumenton kun pasvorto, meta.xml ne ĉifriĝos.

3. La dosiero settings.xml enhavas pluan informon pri la agordoj por ĉi tiu dokumento.

4. En styles.xml, troviĝas la stiloj aplikitaj al la dokumento, kiuj estas videblaj en la fenestro Stiloj.

5. La dosiero meta-inf/manifest.xml priskribas la strukturon de la XML-dosiero.

La densigita dosiera formato povas enhavi pluajn dosierojn kaj dosierujojn.

## Difino de la XML-formatoj

The schema for the OpenDocument formats can be found on the links below.

- ODF 1.4

- ODF 1.3

- ODF 1.2

- ODF 1.1

- ODF 1.0

Rilataj temoj

Malfermi dokumentojn

Konservi dokumentojn

Ŝanĝi la asocion de tipoj de Microsoft Office-dokumentoj

Asistanto konverti dokumenton

Bonvolu subteni nin!